Foto: Getty Images Yaponiyalik kinorejissyor Kiyosi Kurosavaning suratga olish guruhi O‘zbekistonga mamlakat haqida badiiy film yaratish maqsadida tashrif buyurdi. Turizmni rivojlantirish davlat qo‘mitasi raisi A.Abduhakimovning Yaponiyaga tashrifi davomida ushbu mamlakat madaniyat ishlari bo‘yicha agentligi bilan bitim imzolandi. Yaqinda Yaponiya Madaniyat vazirligi filmni suratga olish ishlarini qo‘llab-quvvatlashini bildirdi va ssenariyni tasdiqladi. Filmdan ko‘zlangan maqsad – O‘zbekistonning turistik salohiyatini ilgari surish. Kiyosi Kurosava – mustaqil kinorejissyor, ssenariynavis, aktyor, yozuvchi, kinotanqidchi. Xorror, drama, triller, detektiv janlarida ishlaydi. 40 dan ortiq filmlar muallifi. Qator nufuzli mukofotlar sohibi.